1. CAA ला पाठिंबा नाही, पाकिस्तानी-बांगलादेशी घुसखोरांना विरोध- मनसेची भूमिका 

नागरिकत्व दुरुस्ती कायद्याला आपलं समर्थन नसल्याचं मनसे अध्यक्ष राज ठाकरे यांच्याकडून स्पष्ट करण्यात आलं आहे. 

महाराष्ट्र नवनिर्माण सेनेचा 9 फेब्रुवारीचा मोर्चा हा पाकिस्तानी-बांगलादेशी घुसखोरांना हाकलून लावण्यासाठी आहे,नागरिकत्व सुधारणा विधेयकाला पाठिंबा देण्यासाठी नाही, असं मनसेकडून सांगण्यात आलं आहे. लोकमतनं ही बातमी दिली आहे. 

मनसेच्या महाअधिवेशनामध्ये राज ठाकरे यांनी घुसखोरांविरोधात मोर्चाची घोषणा केली होती. त्यानंतर मनसेचा CAA-NRC ला पाठिंबा असल्याची चर्चा सुरू झाली. मात्र, प्रसारमाध्यमांकडून या वक्तव्याचा चुकीचा अर्थ लावण्यात आल्याचे मनसे नेते बाळा नांदगावकर यांनी सांगितलं. 

राज ठाकरे यांनी 'कृष्णकुंज'वर मंगळवारी (29 जानेवारी) मनसेच्या पदाधिकाऱ्यांची बैठक बोलावली होती. नागरिकत्व दुरुस्ती कायदा आणि राष्ट्रीय नागरिक नोंदणीला पाठिंबा देण्यासंबंधीची भूमिका स्पष्ट करण्यासाठी ही बैठक बोलावण्यात आली होती. या बैठकीनंतर पत्रकारांशी बोलताना नांदगावकर यांनी राज यांची भूमिका स्पष्ट केली. 

2. शरजील इमाम कन्हैय... आणखी 4000 वर्णांसाठी लेख सुरू ठेवा:
ाकुमारपेक्षा जास्त धोकादायक : अमित शाह 

"शरजील इमामचे बोलणे कन्हैयाकुमारपेक्षा जास्त धोकादायक आहे. आता तो तुरुंगाची हवा खाईल," असं विधान केंद्रीय गृहमंत्री अमित शाह यांनी केलं. छत्तीसगढमधल्या रायपूर इथं ते बोलत होते. हिंदुस्तान टाइम्स मराठीनं ही बातमी दिली आहे. 

त्यांनी म्हटलं, की शरजीलचा व्हीडिओ पाहा, त्याचे भाषण ऐका. त्याने कन्हैयाकुमारपेक्षा खतरनाक वक्तव्यं केली आहेत. दिल्ली पोलिसांनी त्याला अटक केली असून त्याला दिल्लीला आणलं जात आहे.'

"आज जे देशाची दिशाभूल करत आहेत, मी त्यांना सांगू इच्छितो, की असत्याला कधी पाय नसतात आणि असत्याचं आयुष्य दीर्घ नसतं. कितीही जोर लावला तरी अखेर विजय सत्याचाच होतो," असं अमित शाह यांनी म्हटलं. 

3. वादग्रस्त घोषणेसाठी अनुराग ठाकूर यांना निवडणूक आयोगाची नोटीस 

दिल्ली विधानसभा निवडणुकीच्या प्रचारादरम्यान केलेल्या वादग्रस्त वक्तव्याबद्दल केंद्रीय अर्थ राज्यमंत्री अनुराग ठाकूर यांना निवडणूक आयोगानं नोटीस बजावली आहे. बीबीसी हिंदीनं ही बातमी दिलीये. 

दिल्लीच्या मुख्य निवडणूक अधिकाऱ्यांनी अनुराग ठाकूर आणि भाजप खासदार प्रवेश वर्मा यांच्याकडून आचार संहितेचा भंग झाल्याप्रकरणी अहवाल सादर केला आहे.

या अहवालानंतर निवडणूक आयोगाने या दोघांना नोटीस बजावली आहे. आपल्या वक्तव्याबद्दल या दोघांना 30 जानेवारी दुपारी 12 वाजेपर्यंत स्पष्टीकरण देण्याची मुदत देण्यात आली आहे. 

दिल्लीतील रिठाला इथं आयोजित केलेल्या एका सभेमध्ये अनुराग ठाकूर यांनी व्यासपीठावरून "देश के गद्दारों को..." अशी घोषणा दिली होती. त्यानंतर त्यांच्या या घोषणेला जमावातून उत्तर आलं, "गोली मारो **** को."

त्यावर अनुराग ठाकूर यांनी पुन्हा म्हटलं की,"आवाज अगदी पाठीमागेही पोहोचला पाहिजे. गिरीराजजींना सुद्धा ऐकू आलं पाहिजे."

4. वुहानमध्ये अडकून पडलेल्या भारतीयांना परत आणण्यासाठी प्रयत्न 

कोरोना व्हायरसने चीनमध्ये शंभरहून अधिक बळी घेतले असतानाच वुहानमध्ये काही भारतीय लोकही अडकून पडले आहेत. त्यात बहुतांश विद्यार्थ्यांचा समावेश आहे. त्यांना तेथून परत आणण्यासाठी नियोजन करण्यात येत असल्याचं परराष्ट्रमंत्री एस. जयशंकर यांनी सांगितलं. लोकसत्तानं ही बातमी दिली आहे. 

दरम्यान भारतात अजून कोरोना विषाणूचा एकही रुग्ण आढळलेला नाही, असं आरोग्यमंत्री डॉ. हर्षवर्धन यांनी स्पष्ट केलं आहे.

परदेशातून भारतात येणाऱ्या प्रवाशांची तपासणी सात विमानतळावर...